English: Thank you, Minister, for your statement, and once again, it is good news that we are vaccinating as many people as we are at present in Wales. I do have a couple of questions to ask you, though, in general about the vaccine programme. The first is that 15 per cent of care home staff have yet to be vaccinated, compared to less than 5 per cent of residents, and it's a much lower take-up than the healthcare staff - 87.5 per cent of them have been vaccinated. Are you satisfied that all is being done to convince the more sceptical members of staff to get vaccinated, and what can we do to encourage them, because, as we know, our care home residents are among the most vulnerable in our communities? My second question is about hospital outbreaks of coronavirus. What review is going on into the causes of hospital outbreaks? They're still occurring in pockets, and they're very detrimental to the starting up of services. Excuse me. I have read your framework for COVID-19 testing for hospital patients in Wales, but, of course, it doesn't really cover prevention within hospitals, and I wondered if you felt that we should do more to try and move that agenda along. I know, for example, in Hywel Dda University Health Board, we have quite a significant hospital outbreak at present in Withybush, and it is stopping the resumption of services. While we're on the subject of health boards, would you consider what advice might be able to be given to health boards on cancelling and rearranging vaccine appointments? Many people have contacted me to say that they've received texts, they're desperate to go for their vaccine, they can't get there for one reason or another, but they haven't been able to get hold of anyone to rearrange it. And there's a feeling of guilt - I have to confess, I'm one of those - where I couldn't get back to anybody to rearrange my vaccine appointment, so I missed the first one, couldn't tell anyone, and they're now trying to make the second one. But I'm just one voice; I have been contacted by loads of people. They either get text messages where there's no phone number to go back to or no e-mail that they can drop it. And, of course, we can't all just suddenly appear to a particular date or a particular time. Can we do something about it? Because I think it's holding up some people being able to access vaccines, especially some of the more hard-to-reach groups that we've talked about many times before. Andrew Evans, the chief pharmaceutical officer, has said that we have the capacity in Wales to deliver more than 30,000 vaccines a day. Now, we've not hit 30,000 vaccines a day since 4 March. I do understand some of it's to do with the supply, but reading your COVID update, dated 9 March, you're expecting that to increase with supply of vaccine, starting from this week and going forward, that there should be no problems. Do you think we'll be able to achieve that 30,000? Finally, I just wanted to ask you about future plans. Mass vaccination centres - a number of them are in buildings and facilities that are used for other things, like leisure centres, and eventually they will kick back into play, and, therefore, we will not be able to use them as mass vaccination centres. Staff and volunteers are helping us at present, but at some point, they will have to go back to their other lives or to their day job. What plans are being put in place or looked at now to ensure that we still have the facilities and the human resource to be able to carry on vaccinating at pace, especially if we do anticipate a third wave? Of course, we're beginning to think that we may need to have a regular annual vaccination in order to protect us from coronavirus and the different mutations that pop up, therefore, we need to be able to build this into our system, and I wonder if you could update the Senedd on that. Thank you very much indeed. Apologies for the coughing fit.
Welsh: Diolch, Gweinidog, am eich datganiad chi, ac unwaith eto, dyma newyddion da ein bod ni'n brechu cynifer o bobl ar hyn o bryd yng Nghymru. Er hynny, mae gennyf i un neu ddau o gwestiynau i'w gofyn i chi, am y rhaglen frechu, yn gyffredinol. Y cyntaf yw nad yw 15 y cant o staff cartrefi gofal wedi cael eu brechu eto, o'i gymharu â llai na 5 y cant o breswylwyr, ac mae hwnnw'n rhif llawer is na'r staff gofal iechyd - mae 87.5 y cant ohonyn nhw wedi cael eu brechu. A ydych chi'n fodlon bod popeth yn cael ei wneud i argyhoeddi'r aelodau staff mwy amheus i gael eu brechu, a beth a allwn ni ei wneud i'w hannog nhw, oherwydd, fel y gwyddom ni, mae trigolion ein cartrefi gofal ymhlith y rhai mwyaf agored i niwed yn ein cymunedau ni? Mae fy ail gwestiwn i'n ymwneud ag achosion coronafeirws mewn ysbytai. Pa adolygiad sy'n cael ei wneud ar hyn o bryd o ran achosion yn torri allan mewn ysbytai? Maen nhw'n digwydd yma a thraw o hyd, ac maen nhw'n rhwystr i ailddechrau gwasanaethau. Esgusodwch fi. Rwyf wedi darllen eich fframwaith chi ar gyfer profion COVID-19 i gleifion mewn ysbytai yng Nghymru, ond, wrth gwrs, nid yw hynny'n cynnwys atal yr haint mewn ysbytai mewn gwirionedd, ac roeddwn i'n meddwl tybed a oeddech chi'n teimlo y dylem ni wneud mwy i geisio symud yr agenda honno ymlaen. Fe wn i, er enghraifft, ym Mwrdd Iechyd Prifysgol Hywel Dda, fod gennym nifer o achosion wedi torri allan ar hyn o bryd yn Llwynhelyg, ac mae hynny'n rhwystr i ailddechrau gwasanaethau. Gan ein bod yn sôn am fyrddau iechyd, a fyddech chi'n ystyried pa gyngor y gellid ei roi i fyrddau iechyd o ran gohirio ac aildrefnu apwyntiadau brechu? Mae llawer o bobl wedi cysylltu â mi i ddweud eu bod nhw wedi cael negeseuon testun, ac maen nhw'n awyddus iawn i fynd i gael eu brechlyn nhw, ond ni allant gyrraedd y fan am ryw reswm neu ei gilydd, ond nid ydyn nhw wedi llwyddo i gael gafael ar neb i aildrefnu. Ac mae yna deimlad o euogrwydd - mae'n rhaid imi gyfaddef, rwyf i'n un o'r rhain - lle na allwn gael gafael ar neb i aildrefnu fy apwyntiad i, felly fe gollais i'r un cyntaf, ond ni allwn i ddweud wrth neb, ac maen nhw'n ceisio gwneud yr ail un nawr. Ond dim ond un llais yn unig ydw i; mae torreth o bobl wedi cysylltu â mi. Maen nhw naill ai'n cael negeseuon testun lle nad oes rhif ffôn i'w ffonio na chyfeiriad e-bost i'w ddefnyddio. Ac, wrth gwrs, mae'n amhosibl i bawb ymddangos yn sydyn bob amser ar gyfer dyddiad neu amser penodol. A allwn ni wneud rhywbeth ynghylch hynny? Oherwydd rwy'n credu bod hyn yn atal rhai rhag cael y brechlynnau, yn enwedig rhai o'r grwpiau sy'n fwy anodd eu cyrraedd yr ydym ni wedi sôn amdanyn nhw lawer tro cyn hyn. Mae Andrew Evans, y prif swyddog fferyllol, wedi dweud bod y capasiti gennym ni yng Nghymru i weinyddu mwy na 30,000 o frechlynnau bob dydd. Nawr, nid ydym wedi taro 30,000 o frechlynnau mewn diwrnod ers 4 Mawrth. Rwy'n deall bod rhywfaint o hynny'n ymwneud â diffyg cyflenwad, ond wrth ddarllen eich diweddariad chi ar COVID, dyddiedig 9 Mawrth, rydych chi'n disgwyl i hynny gynyddu gyda'r cyflenwad o frechlynnau, gan ddechrau o'r wythnos hon ac wrth symud ymlaen, na ddylai fod unrhyw broblemau. A ydych chi o'r farn y byddwn ni'n gallu cyflawni'r nod hwnnw o 30,000? Yn olaf, roeddwn i'n awyddus i'ch holi chi ynglŷn â chynlluniau'r dyfodol. Canolfannau brechu torfol - mae nifer ohonyn nhw mewn adeiladau a chyfleusterau a ddefnyddir ar gyfer pethau eraill, fel canolfannau hamdden, ac yn y pen draw fe fyddan nhw'n dechrau cynnal eu gweithgareddau priodol nhw unwaith eto, ac, felly, ni fyddwn ni'n gallu eu defnyddio nhw'n ganolfannau brechu torfol. Mae staff a gwirfoddolwyr yn ein helpu ni ar hyn o bryd, ond rywbryd, fe fydd yn rhaid iddyn nhw ddychwelyd at eu bywydau a'u swyddogaethau arferol. Pa gynlluniau sy'n cael eu rhoi ar waith neu a ystyrir ar hyn o bryd i sicrhau y bydd gennym gyfleusterau ac adnoddau dynol i allu parhau o hyd i frechu ar gyflymder, yn enwedig os ydym yn rhagweld trydedd don? Wrth gwrs, rydym ni'n dechrau meddwl efallai y bydd angen cael brechiad blynyddol rheolaidd er mwyn ein hamddiffyn ni rhag coronafeirws a'r gwahanol fwtadiadau sy'n dod i'r amlwg, ac felly fe fydd angen inni allu cynnwys hyn yn ein system ni. Tybed a wnewch chi roi'r wybodaeth ddiweddaraf i'r Senedd am hynny? Diolch yn fawr iawn. Ymddiheuriadau am y pwl o beswch.